Organizația Armata Secretă sau OAS (în franceză Organisation Armée Secrète) a fost o organizație franceză care a activat pe parcursul războiului din Algeria (1954-1962). OAS a comis atacuri teroriste, inclusiv atacuri cu bombă și asasinări, în încercarea de a împiedica independența Algeriei. Mottoul organizației era "L’Algérie est française et le restera" (în română Algeria este franceză și așa va rămâne).